Berit Jensen

Berit Jensen (1953–)  er en norsk designer og dekortegner som blant annet har stått for dekor på serviser og produkter fra Figgjo.

Jensen gikk på Stavanger Yrkesskoler. Hun endte opp med tre år på linjen for grafiske formgivere, etter å ha gått veien via kjole- og draktsøm og linjen for dekoratører. Siden ble hun utdannet som formingslærer ved Statens Sløyd- og Tegnelærerskole på Notodden.

I 1975 ble hun ansatt som tegner og designer ved Figgjo Fajanse – Stavangerflint, der hun arbeidet med å lage dekor for alt fra serviser til suvenir- og bedriftsartikler fram til 1977.

Referanser 

Norske tegnere
Norske designere